stanford-oval/wikipedia huggingface dataset:
Kiilahihna
Kiilahihnan kireys

Hihnan kireys mitataan painamalla hihnaa sen juoksupyörien välin keskikohdasta määrätyllä newtoneissa mitattavalla voimalla, ja mittaamalla painuman syvyys. Mitattua painuman arvoa verrataan valmistajan ilmoittamaan arvoon. Jos painuma on liian syvä, hihna on löysällä, jos taas liian matala, hihna on liian kireällä. Kiilahihnan kireyttä voidaan säätää muuttamalla kyseisten akseleiden välisiä etäisyyksiä tai muuttamalla toisen akselipyörän leveyttä lisälevyjen avulla. Akselipyörän leveyttä muuttaessa hihna on löysällä, kun pyörän leveys on suuri (hihna on akselipyörän pohjalla), ja hihna on kireällä, kun pyörän leveys on pieni (hihna pyörii akselipyörän kehällä).
Hihnan optimaalinen kireys voidaan laskea, kun tiedetään siirrettävä teho, moottorin ja käytettävän laitteen tyyppi, välityssuhde ja sallittu akselin kuormitusvoima. Hihnan kiristysvoima aiheuttaa laakerikuormituksen ja samalla siirtää tehoa. Sen vuoksi on tärkeää, että hihnan kireys on oikea - liian kireä hihna aiheuttaa nopeaa mekaanista kulumista, ja liian löysällä hihnalla ei riitä puristusvoima, eli se luistaa.
Aiheesta muualla

Wikimedia Commonsissa on kuvia tai muita tiedostoja aiheesta .
Kentso hihnalaskuri - Hihnalaskuri, jonka avulla voi määritellä hihnan pituuden kun tietää akselivälin ja hihnapyörän halkaisijan.
Bert Sundqvist

Bert Erik Sundqvist (6. helmikuuta 1921 – 4. helmikuuta 1998) oli suomalainen metsänhoitaja. Hän toimi Centralskogsnämnden Skogskulturin toimitusjohtajana 1978–1986.
Kenneth Eriksson (poliisi)

Kenneth ”Kentsu” Eriksson (s. 1960) on suomenruotsalainen eläköitynyt rikosylikonstaapeli ja kirjailija. Hän on perehtynyt erityisesti paritus- ja ihmiskaupparikoksiin.
Elämä ja ura

Kenneth Eriksson aloitti virkamiesuransa vuonna 1979. Aluksi hän toimi Tullin valvontatehtävissä sekä vanginvartijana. Vuonna 1982 Eriksson siirtyi Helsingin poliisilaitokselle. Toimittuaan muutaman vuoden järjestyspoliisina hän ryhtyi rikostutkijaksi. Vuodesta 1991 alkaen Eriksson työskenteli väkivalta- ja järjestäytyneen rikollisuuden parissa. Pääpainopiste työssä olivat aseelliset ryöstöt, kiristykset, jengirikokset sekä paritus ja ihmiskauppa. Eriksson suoritti poliisin alipäällystökoulutuksen vuonna 1995 ja pääsi ryhmänjohtajaksi. Eriksson on perehtynyt paritus- ja ihmiskaupparikoksiin. Hän on pitänyt aiheesta luentoja sekä kansallisesti että kansainvälisesti.
Erikssonilta on julkaistu kaksi kirjaa. Hänen yhdessä toimittaja Jeanette Björkvqistin kanssa kirjoittama Kovat kadut on muistelmateos Erikssonin uran erikoisimmista ja kiperimmistä jutuista. Rikostarkastaja Petri Rainialan kanssa kirjoitettu Rahaan kahlitut kertoo Erikssonin tutkimista ihmiskauppa- ja paritusrikoksista. Niistä useimmissa Rainiala on ollut tutkinnanjohtajana.
Teokset

Björkvist, Jeanette & Eriksson, Kenneth: Kovat Kadut. Ammattirikollisten jäljillä.  ((Hård mot de hårda. True crime – en bok om brott, 2020) Suom. Kari Koski)  Helsinki:  WSOY, 2020.  ISBN 978-951-0451-10-6.
Eriksson, Kenneth & Rainiala, Petri: Rahaan Kahlitut. Alamaailman prostituutio Suomessa.  Helsinki:  Deadline Kustannus, 2023.  ISBN 978-952-7492-14-7.
Kilpailuvaltio

Kilpailuvaltio (engl. competition state) on yhteiskuntapoliittinen käsite, jolla kuvataan kansallisvaltion roolin muuttumista hyvinvointipalvelujen tuottajasta ja interventionistisesta toimijasta markkinatoimijaksi sekä valtion kilpailukyvyn tehostajaksi. Kehitystä pidetään hyvinvointivaltion luonnollisena seurauksena talouden ja politiikan globalisoitumiselle sekä niin kutsutulle kolmannelle teolliselle vallankumoukselle. Kilpailuvaltiossa rahamarkkinat ovat kansainväliset ja työllisyyspolitiikka on välillistä: työllisyyspolitiikka hoidetaan promootiolla ja koulutuksella. Yrityksiä palvelevan tutkimus- ja kehitystoiminnan tukemista pidetään kilpailuvaltion merkittävimpiä tehtävänä. Kilpailuvaltioon kuuluvat julkisen hallinnon rationalisointi ja managerialismi; valtion yritysten yksityistäminen ja tuottavuusmittarit.
Lähteet ja lisää aiheesta

Cerny, Philipi G. (1990): The Changing Architecture of Politics – Structure, Agency, and the Future of the State. Sage Publications.
Martikainen, Tuomo (1999): Hyvinvoinnista kilpailuun. Valtio-opin johdantokurssi.  (Arkistoitu – Internet Archive) viitattu 20.2.2008.
Bert ja bikinimimmit

| Bert ja bikinimimmit> Bert och badbrudarna |
| --- | --- |

Alkuperäisteos
Kirjailija:  Anders Jacobsson, Sören Olsson
Kuvittaja:  Sonja Härdin
Kieli:  ruotsi
Julkaistu:  1993
Suomennos
Suomentaja:  Pirkko Harainen
Kustantaja:  1997
Julkaistu:  Otava
Sarja: Bertin päiväkirjat
Edeltävä:  Bertin tunnustukset (1992)
Seuraava:  Bertin lemmenhuolet (1994)
Löydä lisää kirjojaKirjallisuuden teemasivulta
Bert ja bikinimimmit (ruots. Bert och badbrudarna) on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1993 ja suomennos vuonna 1997.
Aiheesta muualla

Worldcat
Bertrand Baguette

Bertrand Baguette vuonna 2010.
Bertrand Baguette (s. 23. helmikuuta 1986 Verviers) on belgialainen moottoriurheilija.
Ura

Baguette aloitti karting-uransa vuonna 2000. Vuonna 2002 Hän voitti Belgian paikallisen luokan mestaruuden. Vuonna 2004 Beguette aloitti kilpa-uransa Belgian Formula Renault 1.6 -sarjassa sijoittuen sarjan 13:nneksi. Vuonna 2005 Baguette siirtyi Eurocup Formula Renault -sarjaan sijoittuen sarjan kahdeksanneksi. Samana vuonna hän kilpaili Ranskan Formula Renault 2.0 -sarjassa sijoittuen sarjan 11:nneksi. Vuonna 2006 Baguette jatkoi Eurocup -sarjassa saavuttaen yhden voiton ja viisi palkintosijaa sijoittuen sarjan loppupisteissä neljänneksi. Vuonna 2007 Baguette siirtyi Formula Renault 3.5 -sarjaan sijoittuen sarjan 17:nneksi. Vuonna 2008 hän jatkoi sarjassa voittaen yhden kilpailun ja sijoittuen sarjan seitsemänneksi. Samana vuonna hän kilpaili muutamia kilpailuja FIA GT Championship-, Superleague Formula- ja Belgian Touring Car -sarjoissa. Vuonna 2009 Baguette onnistui voittamaan Formula Renault 3.5 -sarjan mestaruuden ja pääsi vuoden lopussa testaamaan Renault’n F1-autoa nuorten kuljettajien testeissä.
Vuonna 2010 Baguette siirtyi IndyCar-sarjaan sijoittuen sarjan 22:nneksi. Vuonna 2011 hän ajoi vain Indy 500 -kilpailun sijoittuen kilpailussa seitsemänneksi. Samana vuonna hän ajoi GT1 World Championship -sarjassa muutamia kilpailuja. Vuonna 2012 Baguette osallistui Le Mansin 24 tunnin ajoon. Vuonna 2013 Baguette siirtyi FIA World Endurance Championship -sarjaan, jossa hän voitti LMP2-luokan mestaruuden yhdessä Martin Plowmanin ja Ricardo Gonzálezin kanssa. Samana vuonna he olivat luokkansa parhaita Le Mansin 24 tunnin kilpailussa. Vuonna 2014 Baguette siirtyi Japaniin kilpailemaan Super GT -sarjassa.
Baguetten edustama LMP2-auto Le Mansin 24 tunnin ajossa.
Keskustarata

Keskustarata (ruots. Citybanan) on Tukholman paikallisjunaverkkoon kuuluva kuusi kilometriä pitkä rautatietunneli. Kaikki Tukholman paikallisjunat siirtyivät tunnelin avauduttua Tomtebodan ja Tukholman eteläisen aseman väliseltä, kapasiteettinsa äärirajoilla olleelta radalta uuteen kaksiraiteiseen tunneliin. Tämä aiemmin käytössä ollut maanpäällinen rata asetettiin kaukojunien käyttöön. Uudistus kaksinkertaisti raidekapasiteetin Tukholmassa. Rakennustyöt oli tarkoitus aloittaa jo 2006, mutta silloinen hallitus kyseenalaisti hankkeen mielekkyyden ja hanketta lykättiin. Rakentaminen aloitettiin 24. tammikuuta 2009, ja hanke valmistui puoli vuotta etuajassa heinäkuussa 2017.
Tunneliradalla on kaksi uutta asemaa: Tukholman keskusta korvaa Tukholman keskusrautatieaseman ja Tukholman Odenplan Karlbergin aseman paikallisjunaliikenteessä. Odenplanin asemalla on mahdollista vaihtaa metron vihreään linjaan ja keskustan asemalla kaikkiin metrolinjoihin. Asemat ovat esteettömiä, korkeatasoisia, ja niillä on ensimmäistä kertaa Tukholman raideliikenteessä laituriovet.
Hankkeella tavoitellaan ennen kaikkea paikallisjunaliikenteen heikoksi mielletyn täsmällisyyden ja aikatauluvarmuuden parantamista sekä metron vaihtomahdollisuuksien lisäämistä. Tämän lisäksi myös matka-aika rataosuudella nopeutuu muutamalla minuutilla, ja sekä Tukholman läpi kulkevaa paikallis- että kaukojunaliikennettä voidaan lisätä merkittävästi. Hanke on valmistuessaan Ruotsin historian suurin infrastruktuurihanke.
Kun nykyinen rautatie ylittää Saltsjönin sillalla, Keskustarata kulkee mereen laskettua, paaluille asennettua putkea pitkin.
Aiheesta muualla

Kuvia tai muita tiedostoja aiheesta Keskustarata Wikimedia Commonsissa
Kenneth E. Boulding

Kenneth Ewart Boulding (18. tammikuuta 1910 - 18. maaliskuuta 1993) oli brittiläis-yhdysvaltalainen filosofi, taloustieteilijä, runoilija, mystikko ja omistautunut kveekari.
Boulding syntyi Liverpoolissa, valmistui Oxfordin yliopistosta ja sai Yhdysvaltojen kansalaisuuden vuonna 1948. Vuosina 1949–1967 hän opetti Michiganin yliopistossa ja vuodesta 1967 eläköitymiseen asti Coloradon yliopistossa. Hänen laajaan tuotantoonsa kuului yli kolmekymmentä kirjaa ja tuhat artikkelia.
Teoksia

Economic Analysis (1941)
The Economics of Peace (1945)
There is a Spirit:  The Nayler Sonnets (1945)
A Reconstruction of Economics (1950)
The Organizational Revolution: A Study in the Ethics of Economic Organization (1953)
The Image: Knowledge in Life and Society (1956)
The Skills of the Economist (1958)
Principles of Economic Policy (1958)
Conflict and Defence: A General Theory (1962)
The Meaning of the Twentieth Century: the Great Transition (1964)
The Impact of the Social Sciences (1966)
Beyond Economics: Essays on Society, Religion, and Ethics (1968)
Economics as a Science (1970)
A Primer on Social Dynamics: History as Dialectics and Development (1970)
Economics (1971)
Political Economy (1973)
The Economy of Love and Fear: A Preface to Grants Economics (1973)
Toward a General Social Science (1974)
International Systems: Peace, Conflict Resolution, and Politics (1975)
Sonnets from the Interior Life, and Other Autobiographical Verse (1975)
Stable Peace (1978)
Ecodynamics: A New Theory of Societal Evolution (1978)
Beasts, Ballads, and Bouldingisms: A Collection of Writings (1980)
Evolutionary Economics (1981)
Toward the Twenty-First Century: Political Economy, Social Systems, and World Peace (1985)
Human Betterment (1985)
The World as a Total System (1985)
Mending the World: Quaker Insights on the Social Order (1986)
Three Faces of Power (1989)
Towards a New Economics: Critical Essays on Ecology, Distribution, and Other Themes (1992).
The Structure of a Modern Economy: the United States, 1929–89 (1993)
Aiheesta muualla

Kenneth E. Boulding (1910-1993) (Arkistoitu – Internet Archive) (englanniksi)
Bernet, Claus: Kenneth Ewart Boulding. BBKL, 23, 2004, ss. 114-163. (englanniksi)
Boulding, Kenneth E.: The Economics of the Coming Spaceship Earth (1966) (englanniksi)
Latzko, David A.: An overview of Boulding's major contributions (Arkistoitu – Internet Archive) (englanniksi)
Beck

| Beck |
| --- | --- |
 Beck esiintymässä vuonna 2006.
Henkilötiedot
Syntynyt: 8. heinäkuuta 1970 (ikä 54) Los Angeles, Kalifornia, Yhdysvallat
Ammatti:  laulaja-lauluntekijä, musiikkituottaja
Muusikko
Laulukielet:  englanti
Aktiivisena:  1985–
Tyylilajit:  vaihtoehtorock, anti-folk
Soittimet:  laulu, kitara, rummut, basso, sitar, koskettimet, perkussiot, huuliharppu, beatboxaus
Levy-yhtiöt:  DGC Records Interscope Records Geffen Records XL Recordings Bong Load Custom Records Capitol Records
 Nimikirjoitus
Aiheesta muualla
www.beck.com
  [ Muokkaa Wikidatassa ] [ ohje ]  
Wikisitaateissa on kokoelma sitaatteja aiheesta .
Beck Hansen (syntyjään Bek David Campbell, s. 8. heinäkuuta 1970 Los Angeles, Kalifornia), taiteilijanimeltään Beck, on yhdysvaltalainen muusikko, lauluntekijä ja multi-instrumentalisti. Beckin musiikkia kuvaillaan jälkimodernistiseksi, hän yhdistelee aineksia populaarimusiikin eri tyyleistä kuten folkista, hip hopista, countrysta, popista, electronicasta, funkista, psykedeelisestä musiikista ja vaihtoehtorockista. Beck soittaa lähes poikkeuksetta kaikki albumiensa soittimet. Hän soittaa muun muassa kitaraa, rumpuja, bassoa, huuliharppua, koskettimia sekä sitaria.
Ura

Beck tuli tutuksi vuonna 1994 läpimurtosinglellään Loser, joka on kenties hänen tunnetuin kappaleensa. Se julkaistiin hänen varsinaisella esikoisellaan Mellow Gold, joka sisälsi paljon akustisvoittoista musiikkia sekä rockia. Loser-kappaleen ohella muita albumin tärkeitä raitoja ovat muun muassa "Pay No Mind (Snoozer)" ja "Beercan". Monet kriitikot pitivät häntä Loserin vuoksi vain yhden hitin ihmeenä, mutta se muuttui seuraavan Odelay-albumin myötä, joka sisälsi muun muassa hitit "Where's It at", "The New Pollution" ja "Devil's Haircut". Albumilta myös kappaleet "Jack-Ass" ja "Sissyneck" saivat jonkin verran suosiota. Kyseinen julkaisu on Beckin kenties arvostetuin albumi Sea Changen ohella sen monipuolisuuden vuoksi. Julkaisulla oli aiemmalta albumilta tuttua akustista folk/rock-vaikutteista musiikkia, mutta nyt mukana oli myös elektroninen musiikki tietokone-sampleineen. Albumi on Beckin myydyin hänen kotimaassaan (2x platinaa).
Kolmas pitkäsoitto Mutations jatkoi toisen albumin samaa linjaa ottaen kuitenkin vaikutteita tropical-genrestä. Vaikka albumi ei ollut niin suuri kaupallinen menestys kuin esimerkiksi Odelay on, Mutations erittäin arvostettu faniensa keskuudessaselvennä. Aikaisempien julkaisujen tavoin vuonna 1999 julkaistu Midnite Vultures sai fanien ja kriitikoiden arvostuksen puolelleen, mutta vastaanotto myyntilistoilla ei ollut samankaltainen. Vuonna 2002 julkaistiin albumi Sea Change, joka sisälsi erittäin paljon folk-vaikutteita. Albumia pidetään yhtenä Beckin musikaalisista kohokohdista. Vuoden 2005 Guero nousi Yhdysvaltojen levylistalle sijalle 15, joka on korkein Beckin albumin listasijoitus kotimaassaan. Guero sisälsi yhden hänen suurimmista hiteistään "E-Pro", jonka musiikkivideo sai paljon aikaa musiikkikanavilla. Siitä nousi myös suuri radiohitti. Samana vuonna Guerosta julkaistiin remixalbumi Guerolito.
2006 Beck julkaisi albumin The Information, jonka kansitaide oli kuuntelijan päätettävissä. Albumin kannessa oli vain Beck-logo valkoisella pohjalla. Sisällä oli tarroja, joilla Beck halusi että albumin ostaja voi koristella CD:t täysin itse. Vuonna 2008 julkaistiin erikoisversio Beckin albumista Odelay. Siihen kuului entisten laulujen lisäksi muun muassa remixversioita ja b-puolia.
Beck Suomessa

Beck on esiintynyt Suomessa Flow festivaaleilla.
Palkintoja

Beck on voittanut Brit Awardsin International Male Solo Artist- eli Kansainvälinen miesartisti -palkinnon vuosina 1997, 1999 ja 2000.
Vuonna 2015 Beck voitti Grammy-palkinnon Vuoden paras albumi- ja Paras rock-albumi -sarjoissa, sekä oli ehdolla Paras rock-kappale- ja Paras rock-esitys -sarjoissa.
Taiteentekijänä

Vuonna 1998 Beckillä oli yhteinen taidenäyttely isoisänsä Al Hansenin kanssa.
Yksityiselämä

Beck Hansenilla on norjalaisia sukujuuria. Hänen äitinsä on Bibbe Hansen. Bibbe Hansen oli yksi Andy Warholin newyorkilaiseen taideyhteisö Factoryyn kuuluneista taiteilijoista. Beck Hansenin isoisä Al Hansen tuli tunnetuksi fluxustaiteilijana. Beckin vaimo oli näyttelijätär Marissa Ribisi, jonka hänellä on kaksi lasta. Marissa Ribisin veli on näyttelijä Giovanni Ribisi. Beckillä on kaksi sisarusta, Channing Hansen ja Rain Whittaker.
Vuonna 2005 The New York Times -lehdelle annetussa haastattelussa Beck kertoi olevansa skientologian kannattaja.
Diskografia > Studioalbumit

Stereopathetic Soulmanure (1994)
One Foot in the Grave (1994)
Mellow Gold (1994) US 13# platinaa
Odelay (1996) US 16# 2x platinaa
Mutations (1998) US 13# kultaa
Midnite Vultures (1999) US 34# kultaa
Sea Change (2002) US 8# kultaa
Guero (2005) US 2# kultaa
The Information (2006) US 7# kultaa
Modern Guilt (2008)
Morning Phase (2014)
Colors (2017)
Hyperspace (2019)
Diskografia > EP:t

Beck / Bean - split (1993)
Stray Blues (B-puolet) (julkaistu ainoastaan Japanissa, 2000)
Beck (2001) (julkaistu Beckin kotisivulla, 2001)
Game Boy Variations (2005)
Diskografia > Omakustannealbumit

Golden Feelings (1993)
Diskografia > Demot

Banjo Story (1988)
Beck & Dava (1990)
We Like Folk...Who Cares...Destroy Us (1991)
Don't Get Bent Out of Shape (1992)
Beck & Loser (1992)
Beck, Like The Beer (1992)
Fresh Meat + Old Slabs (1993)
Diskografia > Remixalbumit

Guerolito (2005) kultaa US
Diskografia > Singlet

MTV Makes Me Wanna Smoke Crack (1993, indiejulkaisu)
Steve Threw Up (1994, indiejulkaisu)
Loser (1994)
Pay No Mind (Snoozer) (1994)
Beercan (1994)
It's All in Your Mind (1995, indiejulkaisu)
Where It's At (1996)
Devil's Haircut (1996)
The New Pollution (1997)
Sissyneck (1997)
Jack-Ass (1997)
Dead Weight (1997) A Life Less Ordinary OST
Tropicalia (1998)
Cold Brains (1999)
Nobody's Fault But My Own (1999)
Sexx Laws (1999)
Mixed Bizness (2000)
Nicotine & Gravy (2000)
E-Pro (2005)
Girl (2005)
Hell Yes(2005)
Nausea (2006)
Cellphone's Dead (2006)
Think I'm in Love (2007)
Timebomb (2007)
Chemtrails (2008)
Blue Moon (2014)
Waking Light (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (Arkistoitu – Internet Archive)
Beck San Franciscossa.
Keskustaunioni

| Keskustaunioni> Ένωση Κεντρώων |
| --- | --- |
  
  
  
Perustettu:  2. maaliskuuta 1992
Johto:   Vasílis Levéntis (pj.) 
Ideologia:   liberalismi 
Poliittinen kirjo:  keskusta
Värit:       oranssi
Parlamentti:  0 / 300
Euroopan parlamentti:  0 / 21
Kansainväliset jäsenyydet:  – Euroopan demokraattinen puolue
Kotisivu:  enosi-kentroon.gr
Infobox OKNimi-testi OK: 
Keskustaunioni (kreik. Ένωση Κεντρώων, Énosi Kentróon) (lyh. ΕΚ, EK) on kreikkalainen keskusta-liberaali puolue. Se on perustettu vuonna 1992. Puolueen johtaja on Vasílis Levéntis.
Puolueella on ollut paikkoja Kreikan parlamentissa yhden kerran vuosina 2015–2019.
Vaalitulokset

Puolueen tulokset parlamentti- ja europarlamenttivaaleissa ovat:
| Vuosi | Vaalit | Johtaja | Äänet> Määrä | Äänet>  % | Paikkamäärä | Asema / Huomautukset |
| --- | --- | --- | --- | --- | --- | --- |
| 1993 | Parlamenttivaalit 1993 | Vasílis Levéntis | 15 926 | 0,23 | 0 / 300 | ei parlamentissa |
| 1994 | Europarlamenttivaalit 1994 | Vasílis Levéntis | 77 951 | 1,19 | 0 / 25 | ei parlamentissa |
| 1996 | Parlamenttivaalit 1996 | Vasílis Levéntis | 48 677 | 0,70 | 0 / 300 | ei parlamentissa |
| 1999 | Europarlamenttivaalit 1999 | Vasílis Levéntis | 52 512 | 0,82 | 0 / 25 | ei parlamentissa |
| 2000 | Parlamenttivaalit 2000 | Vasílis Levéntis | 23 228 | 0,34 | 0 / 300 | ei parlamentissa |
| 2004 | Europarlamenttivaalit 2004 | Vasílis Levéntis | 34 511 | 0,56 | 0 / 24 | ei parlamentissa |
| 2004 | Parlamenttivaalit 2004 | Vasílis Levéntis | 19 531 | 0,26 | 0 / 300 | ei parlamentissa |
| 2007 | Parlamenttivaalit 2007 | Vasílis Levéntis | 20 840 | 0,29 | 0 / 300 | ei parlamentissa |
| 2009 | Europarlamenttivaalit 2009 | Vasílis Levéntis | 19 660 | 0,38 | 0 / 22 | ei parlamentissa |
| 2009 | Parlamenttivaalit 2009 | Vasílis Levéntis | 18 296 | 0,27 | 0 / 300 | ei parlamentissa |
| 2012 | Parlamenttivaalit 2012 I | Vasílis Levéntis | 38 439 | 0,61 | 0 / 300 | ei parlamentissa |
| 2012 | Parlamenttivaalit 2012 II | Vasílis Levéntis | 17 191 | 0,28 | 0 / 300 | ei parlamentissa |
| 2014 | Europarlamenttivaalit 2014 | Vasílis Levéntis | 36 804 | 0,64 | 0 / 21 | ei parlamentissa |
| 2015 | Parlamenttivaalit 2015 I | Vasílis Levéntis | 110 923 | 1,79 | 0 / 300 | ei parlamentissa |
| 2015 | Parlamenttivaalit 2015 II | Vasílis Levéntis | 186 457 | 3,43 | 9 / 300 | oppositiossa |
| 2019 | Europarlamenttivaalit 2019 | Vasílis Levéntis | 82 075 | 1,45 | 0 / 21 | ei parlamentissa |
| 2019 | Parlamenttivaalit 2019 | Vasílis Levéntis | 70 161 | 1,24 | 0 / 300 | ei parlamentissa |
| 2023 | Parlamenttivaalit 2023 I | Vasílis Levéntis | 22 471 | 0,38 | 0 / 300 | ei parlamentissa |
| 2023 | Parlamenttivaalit 2023 II | Vasílis Levéntis | 14 286 | 0,27 | 0 / 300 | ei parlamentissa |
| 2024 | Europarlamenttivaalit 2024 | Vasílis Levéntis | 10 933 | 0,27 | 0 / 21 | ei parlamentissa |
Aiheesta muualla

Ένωση Κεντρώων. Puolueen verkkosivut. (kreikaksi)
Kivijärvi (järvi Utajärvellä)

| Kivijärvi |
| --- | --- |
 Järveä länsirannalta itään päin nähtynä.
Valtiot:  Suomi 
Paikkakunta:  Kivijärvi, Utajärvi
Koordinaatit:  65°00′29″N, 26°57′02″E
Vesistöalue ja valuma-alueen tietoja
Laskujoki:  Kivijoki
Järvinumero:  60.043.1.003 
Mittaustietoja
Pinnankorkeus:  115,8 m
Pinta-ala:  0,81 km²
 fiKivijärvi 
Kivijärvi on Kiiminkijoen vesistöalueeseen kuuluva järvi Kivijärven kylässä Utajärvellä Pohjois-Pohjanmaan maakunnassa.
Järvi sijaitsee noin 40 kilometriä koilliseen kunnan keskustaajamasta. Kivijärven kylä sijaitsee järven länsirannalla. Järvi saa vetensä soilta sekä Vähä-Ruohosesta, josta Kivijärveen laskee lyhyt Kokkojoki. Lännestä järveen laskee myös Lapinlampien pieni laskujoki Lapinoja. Kivijärvi laskee etelään Kiiminkijoella sijaitsevaan Juorkunan järveen pitkin Kivijokea.
Saaret

Järvessä on yhdeksän pientä saarta tai luotoa, joilla kaikilla ei ole nimeä. Suurimmat saaret ovat Vitjasaari, Honkasaari ja Pallinsaari.
Ayah Marar

(Laura) Ayah Marar (arab. آية مرار‎; s. 20. syyskuuta 1980, Amman) on jordanialaissyntyinen, Isoon-Britanniaan asettunut laulaja-lauluntekijä. Hänen edustamikseen genreiksi on luokiteltu dancemusiikki, elektroninen musiikki, pop, dubstep ja drum and bass.
Marar muutti 18-vuotiaana Isoon-Britanniaan opiskellakseen musiikkia Warwickin yliopistossa. Hän aloitti vaikuttamisen drum and bass -piireissä. Muutettuaan lopulta Lontooseen hän sai työpaikan levykaupasta ja perusti oman levy-yhtiönsä, lyhytikäiseksi jääneen Lucky Devilin. Marar teki läpimurtonsa esiintyjänä vuonna 2003 Loxy & Inkin kappaleessa "Dance Child", jossa hän lauloi ja jota hän oli mukana tekemässä. Vuonna 2013 hän saavutti menestystä esiintymisellään Calvin Harrisin singlessä "Thinking About You" (2013). Marar myös asui lyhyesti Calvin Harrisin kanssa. Hän lauloi kolmessa kappaleessa tämän debyyttialbumilla I Created Disco (2007). Mararin muiden yhteistyökumppaneiden joukossa ovat olleet Toddla T, DJ Fresh, Camo & Krooked, Bassline Smith, Dilemn ja Jack Peñate.
Mararin oma solistina tekemä debyyttisingle oli "Mind Controller" (2012), joka julkaistiin hänen uudella levymerkillään Hussle Girlillä. Lokakuussa 2012 ilmestyi Mararin ensimmäinen albumi The Real, jossa on kuultavissa monien elektronisen musiikin alalajien vaikutus.
Bert ja kovanaamat

| Bert ja kovanaamat> Bert och brorsorna |
| --- | --- |

Alkuperäisteos
Kirjailija:  Anders Jacobsson, Sören Olsson
Kuvittaja:  Sonja Härdin
Kieli:  ruotsi
Julkaistu:  1995
Suomennos
Suomentaja:  Jukka Itkonen
Kustantaja:  Otava
Julkaistu:  2000
Löydä lisää kirjojaKirjallisuuden teemasivulta
Bert ja kovanaamat (ruots. Bert och brorsorna) on Anders Jacobssonin ja Sören Olssonin kirjoittama kirja. Alkuperäisteos on julkaistu vuonna 1995 ja suomennos vuonna 2000.
Aiheesta muualla

Worldcat
Ayala Kerem

Kerem vuonna 2019.
Ayala Kerem (s. 22. syyskuuta 2001) on israelilainen kiipeilijä. Hän on osallistunut kansainvälisiin kilpailuihin vuodesta 2017 lähtien. Boulderoinnin maailmancupeissa hän on yltänyt finaaliin monta kertaa. Hänen paras sijoituksensa on neljäs, jonka hän on saavuttanut kaksi kertaa: Brixenissä vuonna 2023 ja Hachiojissa samana vuonna. Nuorten Euroopanmestaruuskisoissa hän oli vuonna 2019 boulderoinnissa neljäs. Vuoden 2023 maailmanmestaruuskisoissa hän sijoittui boulderoinnissa kymmenenneksi. Vuoden 2023 boulderoinnin maailmancupin Soulin osakilpailussa hän oli karsinnoissa ainoa kaikki viisi karsintareittiä kiivennyt.
Bettant

Bettant on kunta Ainin departementissa Rhône-Alpesin hallintoalueella. Kunnassa oli 683 asukasta vuoden 1999 väestönlaskennassa. Bettantin pinta-ala on kolme neliökilometriä.